САОПШТЕЊЕ ЗА МЕДИЈЕ

**Саопштење Омладине Народног покрета Србије за медије поводом посете ученичких домова у граду**

Након претходног саопштења о жалби ученика на стање ученичког дома „Димитрије Туцовић“ у Нишу, Управа ученичког дома на челу са директором Михајлом Марковићем нас је позвала у детаљан обилазак.

При обиласку домова „Димитрије Туцовић“ и „Енглеског дома“, закључили смо да су услови коректни, да ученици имају пристојне услове за живот, и такође имају на располагању бројне културне и спортске активности.

Што се тиче хране, Омладина Народног покрета Србије је такође била у обиласку и кухиње као и у просторијама за скадиштење хране, и уверила се да се води рачуна о хигијени.

Имали смо прилику да пробамо ручак тог дана у дому „Димитрије Туцовић“, који је задовољио критеријуме који су и примерени деци у том узрасту.

Надамо се да ће овакви пристојни услови бити и у данима кад ми нисмо у најављеној посети, а за сваку примедбу ученика и даље стојимо на располагању и имамо гаранцију директора да ће изаћи у сусрет свакој примедби и проблему који мучи младе ученике који бораве у овим домовима.

Апелујемо овог пута и на државу под чијом управом су ови домови да уложи додатна средства у њих, јер увек постоји простор за напредак, и ученици заслужују најидеалније услове сразмерно годинама у којима се налазе док бораве у овим домовима.

 Омладина Народног покрета Србије

 15.03.2024. Ниш